Петриња је била у саставу Републике Српске Крајине од распада Југославије 1991. године до августа 1995. Након жестоких борби током септембра 1991. Петриња улази у састав САО Крајине. У наредном периоду је неколико пута гранатирана од стране хрватске војске. Упркос жилавом и снажном отпору СВК пред улазом у град током агресије на РСК, 6. августа 1995. године хрватска војска заузела је Петрињу протеравајући већинско српско становништво у граду и околини. Након тога Петриња је ушла у састав Сисачко - мославачке жупаније Републике Хрватске.